FI Euroopan unionin virallinen lehti C 182/20

Maataloustuotteiden ja elintarvikkeiden maantieteellisten merkintöjen ja alkuperänimitysten suojasta annetun neuvoston asetuksen (EY) N:o 510/2006 6 artiklan 2 kohdassa tarkoitettu rekisteröintihakemuksen julkaiseminen

(2007/C 182/11)

Tämä julkaiseminen antaa oikeuden vastustaa hakemusta neuvoston asetuksen (EY) N:o 510/2006 (1) 7 artiklassa tarkoitetulla tavalla. Vastaväitteet on toimitettava komissiolle kuuden kuukauden kuluessa tästä julkaisemisesta.

TIIVISTELMÄ

NEUVOSTON ASETUS (EY) N:o 510/2006

”OLOMOUCKÉ TVARŮŽKY”

EY nro: CZ/PGI/005/0399/19.10.2004

SAN ( ) SMM ( X )

Tässä yhteenvedossa esitetään tuote-eritelmän pääkohdat tiedotustarkoituksessa.

1. Jäsenvaltion toimivaltainen viranomainen:

Nimi: Úřad průmyslového vlastnictví Osoite: Antonína Čermáka 2a CZ-160 68 Praha 6 – Bubeneč Puhelin: (420) 220 383 111 Faksi: (420) 224 324 718 Sähköposti: posta@upv.cz

2. Ryhmittymä:

Nimi: A. W. spol. s r. o. Osoite: Palackého 4 CZ-789 83 Loštice Puhelin: (420) 583 401 211 Faksi: (420) 583 445 127 Sähköposti: awlostice@tvaruzky.cz Kokoonpano: tuottaja/jalostaja ( X ) muu ( )

Kyseessä on neuvoston asetuksen (EY) N:o 510/2006 5 artiklan 1 kohdassa tarkoitettu poikkeus, koska alalla toimii vain yksi tuottaja. Komission asetuksen (EY) N:o 1898/2006 2 artiklan vaatimukset täyttyvät.

2. Tuotelaji:

Ryhmä 1.3: Juustot

3. Tuote-eritelmä

(yhteenveto asetuksen (EY) N:o 510/2006 4 artiklan 2 kohdan mukaisista vaatimuksista)

4.1. Nimi: ”Olomoucké tvarůžky”

4.2. Kuvaus: ”Olomoucké tvarůžky -tuo”te on vähärasvainen, vahamaisen kuoren alla kypsyvä juusto. Sen tyypilliseen makuun ja tuoksuun viitataan perinteisesti adjektiivilla ”tvarůžková”. Juuston terävä ja pikantti, kompleksinen maku ja tuoksu ovat seurausta voimakkaasta proteolyysistä, joka tapahtuu juuston kypsytyksen aikana pinnalla olevan mikroflooran vaikutuksesta. Maku ja tuoksu riippuvat kypsyysasteesta ja vaihtelevat miedosta hyvin voimakkaaseen. Juuston pinnalla on väriltään kullankeltainen luonnonkuori. Koostumus on kohesiivinen ja vaihtelee puolipehmeästä pehmeään. Sisus on väriltään selvästi vaaleampi. Rasvasisältö on enintään 1 % ja kuiva-ainesisältö 34–38 %. Juuston muoto voi olla joko säännönmukainen — yleensä kiekkomainen, rengasmainen tai tikkumainen, painoltaan 20–30 g/kpl — tai epäsäännöllinen. ”Olomoucké tvarůžky” -tuote on pöytäjuusto.

4.3. Maantieteellinen alue: Hanán alue, jonka maantieteellinen ja taloudellinen keskus on Olomoucin kaupunki.

4.4. Alkuperätodisteet: ”Olomoucké tvarůžky” -juuston koko valmistusprosessi raaka-aineiden (saostetun vähärasvaisen hapanmaidon) vastaanottamisesta aina pakkaamiseen toteutetaan keskitetysti yhdessä ja samassa kohteessa rajatulla Hanán maantieteellisellä alueella. Tämä on välttämätön edellytys, koska valmistusprosessin eri vaiheet kytkeytyvät toisiinsa ja kyse on perimmiltään bioteknologisesta prosessista. Tästä johtuu, ettei pakkaamattomia juustoja voida kuljettaa eikä käsitellä tuotantolaitoksen ulkopuolella.

Tuotantokirjanpito sisältää tiedot kaikkien yksittäisten raaka-aine-erien toimittajista, tuotantovaiheista sekä valmiiden tuote-erien vastaanottajista. Kaikki tuotepakkaukset varustetaan merkinnöillä, joissa on valmistajan nimi ja osoite. Kaikki nämä toimenpiteet mahdollistavat jäljitettävyyden. Koko tuotantoprosessi on toimivaltaisten valvontaelinten jatkuvan valvonnan alainen.

4.5. Valmistusmenetelmä: ”Olomoucké tvarůžky” -tuotteen valmistukseen käytetään ilman juoksutetta saostettua hapanta maitoa. Saostumalle ovat ominaisia mureneva rakenne, rakeiden suuruus ja kiinteys, voimakas happamuus ja biologinen aktiviteetti. ”Olomoucké tvarůžky” -tuotteen valmistus alkaa saostetun maidon hankkimisella. Saostuma rikotaan ja sitä hämmennetään ruokasuolan kera. Näin käsitelty juustomassa lasketaan vähäksi ajaksi säilytysaltaisiin. Kun juustomassaa puristetaan kokoon ja pidetään ilmalta suojassa, käynnistyy spontaani prosessi, jossa halutut ominaisuudet tasoittuvat. Juustomassaan sekoitetaan sitten kypsytysvalmisteita (vaarattomia maitohappobakteereja) ja happamuudensäätöaineita, minkä jälkeen se leikataan harpuilla, jotta saadaan koostumukseltaan tasainen seos.

Seos sijoitetaan sen jälkeen halutun muotoisiin muotteihin. Näin saadut puolivalmisteet sijoitetaan säleiköille, jotka siirretään kypsytyshuoneisiin. Maitohappobakteerien sekä ympäristön säädellyn lämpötilan ja kosteuden vaikutuksesta puolivalmisteiden pinta kypsyy, mikä on kypsytyksen ensimmäinen vaihe. Seuraavaksi juustot pestään kypsytyksen toista vaihetta varten, jonka kuluessa juustojen pinnalla lisääntyy aerobinen proteolyyttinen mikrofloora, jonka entsymaattisesta vaikutuksesta juusto saa kullankeltaisen kuorensa sekä ainutlaatuisen ja tyypillisen maun, tuoksun ja värin. Kun haluttu kypsyysaste on saavutettu, juustot pakataan kuluttajapakkauksiin ja sitten tukkupakkauksiin.

4.6. Yhteys maantieteelliseen alkuperään: ”Olomoucké tvarůžky” -tuotteen valmistus Hanán maantieteellisellä alueella voidaan jäljittää 1400- ja 1500-lukujen vaihteeseen.

Tuotteen maineesta todistavat esimerkiksi sille vuonna 1872 Wienissä pidetyssä Itävallan 1. meijerituotenäyttelyssä myönnetty palkinto sekä maininnat erikoisalojen julkaisuissa (tekijöinä esimerkiksi J. Kux, Klenze, Mair-Waldburg, Laxa ja Kněz).

”Olomoucké tvarůžky” -juustoa kutsutaan kuluttajien keskuudessa useilla nimillä (”syrečky”, ”tvarůžky”, ”tvargle”, ”olomoucké” jne.). Se on alkuperäinen tšekkiläinen juusto ja tällä hetkellä yksi maan tunnetuimmista juustoista. Se on kiistatta suosittu ja tunnettu tuote, mistä todistavat lähes 18 000 viittausta Internetissä sekä myös radio- ja televisio-ohjelmat. Readers' Digest -aikakauslehdessä helmikuussa 2005 julkaistujen kyselytulosten mukaan ”Olomoucké tvarůžky” -tuote on kypsytettävien juustojen luokassa neljännellä sijalla kulutuksessa mitaten. Sitä voidaan ostaa lähes jokaisesta elintarvikeliikkeestä, ja se sisältyy useiden ravintoloiden ruokalistaan. Sen käyttöön liittyy lukuisia ruokareseptejä ja myös erityinen keittokirja. Se mainitaan paikallisena erikoistuotteena kaikissa kyseisen alueen turistioppaissa ja muussa informaatiossa sekä gastronomisten erikoisuuksien joukossa myös Tšekin tasavallan virallisilla Internet-sivuilla. ”Olomoucké tvarůžky” -tuotteesta löytyy tietoa useista ensyklopedioista (esim. Ottova encyklopedie, Universum, Wikipedia ja Vševěd) Sille on jopa omistettu oma museo Lošticen kaupungissa, jossa tuotteen valmistaja on pitkään toiminut.

4.7. Valvontaelin:

Nimi: Krajská veterinární správa pro Olomoucký kraj Osoite: Tř. Míru 101 CZ-779 00 Olomouc Puhelin: (420) 585 700 730 Faksi: (420) 585 700 746 Sähköposti: kvsm@svscr.cz

4.8. Merkinnät: —

(1) EUVL L 93, 31.3.2006, s. 12.